钦定古今图书集成/理学汇编/学行典/第197卷 > 刘和
## 钦定古今图书集成/理学汇编/学行典/第197卷 > 刘和

按《吉水县志》：“刘和，字元中，年十三，闻父理豫溺死池
州，恸哭呕血，以母解譬不死。自后往来其处，辄悲痛
不食，设酒殽号而招焉，同舟人皆为堕泪。正德丁丑，
居母丧，庐墓玉华山左，朝夕哭，朔望必奠。明年夏，风
雹伐屋，独庐不坏。山多虎，虎夜绕庐不惊。有不肖者
忌其所行异俗，结党伪为盗，夜火其庐，执而苦之，久”
乃得脱。和抱木主避玉华观。天寒甚，道士以衣进，色
不纯素，忍寒却之。黎明归，纳主于庙，而终丧于外寝。
后罗文恭撰其《墓志》，李卓吾续藏书，列名“孝义名臣”
内旌表，崇祀“乡贤。”